**Številka: *545641-24/2023 / 1***

**Ljubljana, dne *25. 08. 2023***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE IN EVROPSKE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Evropskega parlamenta in Sveta o določitvi ohranitvenih, upravljalnih in nadzornih ukrepov, ki se uporabljajo na območju Konvencije o prihodnjem večstranskem sodelovanju v ribištvu severovzhodnega Atlantika, spremembi Uredbe (EU) 2019/1241 Evropskega parlamenta in Sveta in Uredbe Sveta (ES) št. 1224/2009 ter razveljavitvi Uredbe Sveta (EGS) št. 1899/85 in Uredbe (EU) št. 1236/2010*

Naslov dokumenta v delovnem jeziku EU: *Proposal for a Regulation of the European Parliament and of the Council laying down conservation, management and control measures applicable in the area covered by the Convention on future multilateral cooperation in the North-East Atlantic fisheries, amending Regulation (EU) 2019/1241 of the European Parliament and of the Council and Council Regulation (EC) No 1224/2009, and repealing Council Regulation (EEC) No 1899/85 and Regulation (EU) No 1236/2010*

Datum dokumenta: *30. 06. 2023*

Številka dokumenta: *11316/23*

Medinstitucionalna oznaka: *2023/0206(COD)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.25 - Delovna skupina za ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka*

**7. Roki**:

Predviden čas pričetka obravnave zadeve EU v institucijah EU: *julij 2023*

Predviden čas sprejema zadeve EU v institucijah EU: *2023/2024*

Rok za odziv organa: *14. 09. 2023*

Rok za obravnavo na seji Vlade in njenih odborih: *14. 09. 2023*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za EU koordinacijo in mednarodne zadeve; dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar, generalna direktorica Direktorata za hrano in ribištvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarstvo, turizem in šport, Ministrstvo za naravne vire in prostor, Ministrstvo za okolje, podnebje in energijo, Ministrstvo za zunanje in evropske zadeve*

Kontaktna oseba organa: *Katarina Petač-Kontić, MGTŠ; Luka Vombek, MOPE; Matevž Gotovnik, MNVP, mag. Jasna Koblar, MZEZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Irena Šinko****MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o določitvi ohranitvenih, upravljalnih in nadzornih ukrepov, ki se uporabljajo na območju Konvencije o prihodnjem večstranskem sodelovanju v ribištvu severovzhodnega Atlantika, spremembi Uredbe (EU) 2019/1241 Evropskega parlamenta in Sveta in Uredbe Sveta (ES) št. 1224/2009 ter razveljavitvi Uredbe Sveta (EGS) št. 1899/85 in Uredbe (EU) št. 1236/2010 - 11316/23, ki se glasi:*

*Republika Slovenija podpira Predlog uredbe Evropskega parlamenta in Sveta o določitvi ohranitvenih, upravljalnih in nadzornih ukrepov, ki se uporabljajo na območju Konvencije o prihodnjem večstranskem sodelovanju v ribištvu severovzhodnega Atlantika, spremembi Uredbe (EU) 2019/1241 Evropskega parlamenta in Sveta in Uredbe Sveta (ES) št. 1224/2009 ter razveljavitvi Uredbe Sveta (EGS) št. 1899/85 in Uredbe (EU) št. 1236/2010.*

*Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

*V zvezi s predlaganim prenosom pooblastil na Komisijo za sprejemanje aktov v skladu z 290. členom Pogodbe o delovanju Evropske unije, med drugim tudi za prihodnje spremembe ukrepov za ohranjanje in izvrševanje, Republika Slovenija pozdravlja zavezo, da se Komisija pri pripravljalnem delu ustrezno posvetuje, vključno na ravni strokovnjakov, in da se to posvetovanje izvede v skladu z načeli iz Medinstitucionalnega sporazuma z dne 13. aprila 2016 o boljši pripravi zakonodaje. Republika Slovenija pri tem tudi izpostavlja, da naj se pooblastila podelijo Komisiji zgolj za določitev ukrepov tehnične narave, pri čemer to določilo ne sme predstavljati precedensa za transpozicijo ukrepov, ki se bodo sprejemali v okviru ostalih regionalnih organizacij za upravljanje ribištva.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Evropska gospodarska skupnost je s Sklepom Sveta 81/608/EGS odobrila Konvencijo o prihodnjem večstranskem sodelovanju v ribištvu severovzhodnega Atlantika, s katero je bila ustanovljena Komisija za ribištvo severovzhodnega Atlantika (ang. North East Atlantic Fisheries Commission - NEAFC). Spremembe Konvencije iz leta 2004 in leta 2006 so bile odobrene s Sklepom Sveta 2009/550/ES. Spremembe so uradno začele veljati 29. oktobra 2013, vendar je bilo v skladu z Deklaracijo o razlagi in izvajanju Konvencije o prihodnjem večstranskem sodelovanju v ribištvu severovzhodnega Atlantika (Londonska deklaracija) iz leta 2005 dogovorjeno, da se spremembe začasno izvajajo od njihovega sprejetja do začetka njihove veljavnosti.*

*Cilj Konvencije NEAFC je zagotoviti dolgoročno ohranitev in optimalno uporabo ribolovnih virov na območju Konvencije, s tem pa tudi trajnostne gospodarske, okoljske in družbene koristi. Zato je NEAFC pristojna za sprejemanje pravno zavezujočih odločitev za ohranjanje, upravljanje in nadzor ribolovnih virov v svoji pristojnosti. Ta priporočila so naslovljena predvsem na pogodbenice NEAFC, vsebujejo pa tudi obveznosti za upravljavce (npr. kapitane ribiških plovil). Taki ukrepi lahko postanejo zavezujoči za Unijo in jih je treba v primeru Unije prenesti v pravo Unije v obsegu, v katerem v njem še niso zajeti.*

*Namen predloga je v pravo Evropske unije (EU) prenesti ohranitvene in upravljalne ukrepe, ki jih je sprejela NEAFC in sicer:*

*- priporočila 19:2014 o ukrepih za upravljanje območij za varstvo občutljivih morskih ekosistemov na upravnem območju NEAFC , kakor je bilo spremenjeno s Priporočilom 06:2023,*

*- priporočil 08:2023 in 09:2023 o spremembi seznama virov, ki so urejeni s predpisi NEAFC ter so zajeti v sistemu nadzora in izvrševanja NEAFC,*

*- priporočila 10:2023 o prepovedi zavržkov na upravnem območju NEAFC,*

*- priporočila 11:2023 o nadzoru operacij pretovarjanja na morju,*

*- priporočila 12:2023 o nadzornih ukrepih, ki se uporabljajo za komercialna raziskovalna plovila*

*- priporočilo 19:2019 o uvedbi sistema za elektronsko poročanje v NEAFC na podlagi novega standarda FLUX UN/CEFACT za trajnostno upravljanje ribištva, ki je bilo sprejeto na letnem zasedanju leta 2018,*

*- priporočilo 01:2023 in 04:2023 o določitvi prepovedanih območij za kljunate okune v Irmingerjevem morju in vahnje v Rockallskem ravniku.*

*Hkrati je namen predloga, da se vsi ukrepi NEAFC združijo v eni uredbi. Uredba (EU) št. 1236/2010 o sistemu nadzora in izvrševanja, ki se uporablja na območju Konvencije o prihodnjem večstranskem sodelovanju v ribištvu severovzhodnega Atlantika in v določeni meri Uredba Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politik vključujeta določbe o izvajanju nadzornih ukrepov NEAFC, določbe o izvajanju ohranitvenih in upravljalnih ukrepov NEAFC, ki se uporabljajo za upravno območje NEAFC, pa so navedene v Uredbi Sveta (EGS) št. 1899/85 in Uredbi (EU) 2019/1241. Zato se predlaga, da se ustrezne določbe navedenih uredb nadomestijo z enim samim zakonodajnim aktom.*

*Namen predloga je tudi izvajanje nekaterih ukrepov, ki izhajajo iz mednarodnih zavez Unije v zvezi z nadzorom ribolova nekaterih pelagičnih vrst v severovzhodnem Atlantiku (skuše, šura, sinjega mola in atlantskega sleda) oziroma dogovora v okviru sporazumov o ribolovu med Unijo, Ferskimi otoki in Norveško o upravljanju ribolova teh pelagičnih vrst v vodah severovzhodnega Atlantika za obdobje 2014–2020 in dogovora, ki izhaja iz posvetovanj o ribištvu med Evropsko unijo, Ferskimi otoki, Grenlandijo, Islandijo, Norveško in Združenim kraljestvom, ki so se zaključila novembra 2022. Predlog omogoča potrebno prilagoditev orodij za spremljanje kot alternativo zapečatenju mesta izpusta ribiškega plovila in uporabo samodejne sortirne opreme na krovu ribiškega plovila, če je ribiško plovilo opremljeno z elektronskimi sistemi za daljinsko spremljanje. V pravo Unije uvaja tudi zahtevo po elektronskem spremljanju tehtanja v objektih za iztovarjanje in predelavo z nadzornimi kamerami in senzorskimi tehnologijami, če se v njih stehta več kot 3 000 ton zgoraj omenjenih pelagičnih vrst na leto.*

*S predlogom se na Komisijo v skladu s členom 290 Pogodbe o delovanju Evropske unije prenese pooblastilo za spremembo ukrepov NEAFC, ki so bolj tehnične narave, in ukrepov, ki izhajajo iz posvetovanj o ribištvu o ukrepih za ribolov nekaterih pelagičnih vrst v severovzhodnem Atlantiku. Za prihodnje spremembe predloga se predlaga v primeru sprememb tehnične narave izvedba z delegiranimi uredbami Komisije, v ostalih primerih pa s spremembami uredbe.*

*Ta uredba začne veljati tretji dan po objavi v Uradnem listu Evropske unije, pri čemer se člen 50(4) in člen 52 uporabljata od 1. januarja 2026. Ta uredba je v celoti zavezujoča in se neposredno uporablja v vseh državah članicah.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Predlog akta nima vpliva na gospodarstvo.*

Vpliv na javno upravo

*Predlog akta nima vpliva na javno upravo.*

Vpliv na okolje

*Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja.*

Drugo

**C)**

**Predstavniki RS, ki bodo zastopali stališče RS v institucijah EU**:

***Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka, Polona Bunič, Sektor za ribištvo, Gvido Mravljak, vsi MKGP;***